sagorsarker/bangla-wikipedia huggingface dataset:
নয়নমনি

নয়নমনি ১৯৭৬ সালে মুক্তিপ্রাপ্ত একটি বাংলাদেশী চলচ্চিত্র। আমজাদ হোসেন রচিত "নিরক্ষর স্বর্গে" উপন্যাস অবলম্বনে ছবিটি পরিচালনা করেছেন তিনি নিজেই। এ কে এম জাহাঙ্গীর খান নিবেদিত এই ছবিটি আলমগীর পিকচার্স লিঃ এর ব্যানারে নির্মিত হয়। ছবিটির প্রধান প্রধান চরিত্রে অভিনয় করেছেন ফারুক ও ববিতা। এছাড়া অন্যান্য চরিত্রে অভিনয় করেছেন আনোয়ার হোসেন, সুলতানা জামান, রওশন জামিল, সৈয়দ হাসান ইমাম, আনোয়ারা, এটিএম শামসুজ্জামান, ও টেলি সামাদ। চলচ্চিত্রটি ২য় জাতীয় চলচ্চিত্র পুরস্কারে তিনটি বিভাগে এবং ৪র্থ বাচসাস পুরস্কার তিনটি বিভাগে পুরস্কার অর্জন করে।
নইমুদ্দির ঘরে ছেলে সন্তান জন্মানোর পর তার ঘরে আগুন লাগে। এতে করে গ্রামের মানুষ বলাবলি শুরু করে সেই সন্তান অলক্ষুণে। নইমুদ্দি তাই এমন সন্তানের মুখ দর্শন করতে চায় না ও আতুর ঘরে আগুন জ্বালিয়ে সব পুরিয়ে দিতে চায়। অবশেষে সে শান্ত হয়। ছেলের নাম রাখা হয় "নয়ন"। কিছু দিন পর তাকে পুলিশ ধরে নিয়ে যায়। মোড়লের হস্তক্ষেপে সে জেল থেকে বের হয়ে সন্তানসহ বউকে তালাক দেয়। বৃষ্টি ভেজা সন্ধ্যায় সে আশ্রয় নেয় গ্রামের এক গায়েনের বাড়িতে। সেই গায়েনের বাড়িতে বড় হতে থাকে নয়ন। শুরু হয় তার দুরন্তপনা। একদিন তার খেলার সাথী মনিকে গুলতি মারার অপরাধে তাকে গ্রাম ছেড়ে যেতে হয়। বেশ কিছু বছর পর গ্রামে ফিরে এসে দেখে গ্রামে মোড়লের অত্যাচারে সবাই অতিষ্ঠ। তাছাড়া মোড়ল জোর করে মনিকে বিয়ে করতে চায়। কিন্তু নয়নের জন্য মোড়ল তা পারে না। সে গোলাপ আলীসহ গ্রামের যুবকদের নিয়ে দল গঠন করে মোড়লকে উচিত শিক্ষা দেওয়ার জন্য।
"নয়নমনি" ছায়াছবির সংগীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ফেরদৌসী রহমান, ইন্দ্রমোহন রাজবংশী, ও চিত্রা সুলতানা।
আপস্টার্ট

আপস্টার্ট ( ) হল একটি ইভেন্ট ভিত্তিক প্রোগ্রাম যা প্রচলিত init ডেমন এর একটি বিকল্প হিসাবে কাজ করে। ইউনিক্স-লাইক কম্পিউটার অপারেটিং সিস্টেম চালু হওয়ার সময় যে টাস্কগুলি সম্পন্ন করতে হয় সেগুলি ব্যবস্থাপনার কাজ করে এটি। স্কট জেমস রিমেন্ট এটি তৈরী করেছেন, তিনি ক্যানোনিকাল লিমিটেড এর একজন কর্মকর্তা।
সাধারণত init প্রক্রিয়াটি মূলত পাওয়ার-অনের পরে কম্পিউটারকে স্বাভাবিক চলমান অবস্থায় আনার জন্য কাজ করে, অথবা শাটডাউনের পূর্বে পরিষেবাগুলি বন্ধ করে। ফলস্বরূপ, নকশাটি সিঙ্ক্রোনাস ধরনের এবং এটি কম্পিউটারের বর্তমান কাজ শেষ না হওয়া পর্যন্ত ভবিষ্যতের/পরের কাজগুলিকে ব্লক করে।
উবুন্টু ওয়ান

উবুন্টু ওয়ান ক্যানোনিকাল লিমিটেড পরিচালিত একটি স্টোরেজ সেবা এবং অ্যাপলিকেশন।
এই সেবার মাধ্যমে ব্যবহারকারীরা কম্পিউটার থেকে অনলাইনে ফাইল সংরক্ষণ এবং সমন্বয় করতে পারে।
উবুন্টু ওয়ান সেবাটি ব্যবহার করার জন্য একটি অ্যাপলিকেশন রয়েছে যা উবুন্টু ৯.০৪ অথবা এর পরবর্তী সংস্করণে ব্যবহার করা যায়। মাইক্রোসফট উইন্ডোজ থেকে পরীক্ষা করার জন্য একটি বেটা সংস্করণ রয়েছে, তবে ম্যাক অপারেটিই সিস্টেমে ব্যবহার করার জন্য এখন পর্যন্ত কোনো ক্লায়েন্ট অ্যাপলিকেশন নেই। উবুন্টু ওয়ানের ফ্রি অ্যাকাউন্ট থেকে বিনামূল্যে ২গিগাবাইট জায়গা ব্যবহার করা যায়। তবে ব্যবহারকারীরা প্রতিমাসে ২.৯৯ ডলারের বিনিময়ে অতিরিক্ত আরও ২০ গিগাবাইট জায়গা ব্যবহার করতে পারবে। এই প্যাকেজটি "20-packs" নামে পরিচিত।
উবুন্টু ওয়ান মোবাইলের মাধ্যমে আইফোন এবং অ্যান্ড্রোয়েড ফোনে মিউজিক স্ট্রিমিং এর সুবিধা পাওয়া যায়। প্রতি মাসে ৩.৯৯ ডলারের বিনিময়ে এই সেবা ব্যবহার করা যাবে।
উবুন্টু ওয়ান ড্রপবক্স, Box.net, Mozy, Wuala, Humyo, iDisk and Live Mesh এর মত একই ধরনের সেবা প্রদান করে। ক্লায়েন্ট অংশটি তৈরী করা হয়েছে পাইথন প্রোগ্রামিং ভাষায়ে। লো-লেভেল নেটওয়ার্কিং এর জন্য টুইস্টেড এবং প্রোটোকল সংক্রান্ত বর্ণনার জন্য Protocol Buffers ব্যবহার করা হয়েছে।
অ্যান্টিনাস

অ্যান্টিনাস (২৭ নভেম্বর, ১১১ খ্রিষ্টাব্দ - ৩০ অক্টোবর, ১৩০ খ্রিষ্টাব্দ) ছিলেন বিখ্যাত রোম সম্রাট হাদ্রিয়ানের রাজকীয় ভ্রমণসঙ্গী এবং তার প্রিয়পাত্র। তাকে হাদ্রিয়ানের প্রেমিক বলেও আখ্যায়িত করা হয় এবং মৃত্যুর পর তাকে দেবত্বও প্রদান করা হয়েছিল।
অধুনা তুরস্কের অন্তর্গত বিথিনিয়ার রোমান প্রদেশে এক গ্রিক পরিবারে অ্যান্টিনোয়াসের জন্ম হয়েছিল। কথিত আছে, ১২৪ খ্রিষ্টাব্দে রোমান সম্রাট হেডিয়ান বিথিনিয়ার মধ্য দিয়ে যাওয়ার সময় অ্যান্টিনোয়াস তার ভ্রমণসঙ্গী হন। অনতিবিলম্বেই তিনি সম্রাটের প্রিয়পাত্র হয়ে ওঠেন এবং একাধিক অভিযানে তাকে সঙ্গ দেন। অপর এক মতে, হেড্রিয়ান সারা সাম্রাজ্যে সুদর্শন যুবকের সন্ধান করছিলেন। এই সন্ধানপর্বে তিনি অ্যান্টিনোয়াসকে নির্বাচন করেন। কেউ কেউ বলেন, দুজনের মধ্যে প্রণয়সম্পর্ক বিদ্যমান ছিল। তবে এই কথার সত্যতা নিয়ে মতান্তর রয়েছে।
১৩০ খ্রিষ্টাব্দের অক্টোবর মাসে "নীল নদের জলে ডুবে অ্যান্টোনিয়াসের মৃত্যু হয়"। তার মৃত্যুর কারণ দুর্ঘটনা, আত্মহত্যা, হত্যা না স্বেচ্ছায় ধর্মীয় কারণে আত্মবলিদান - তা জানা যায় না। তবে পাওয়া তথ্যপ্রমাণ থেকে শেষোক্তটির সম্ভাবনাই বেশি বলে মনে করা হয়।
অ্যান্টিনোয়াসের মৃত্যুর পর সম্রাট ডিক্রি জারি করে তাকে দেবত্বে উন্নীত করেন। দ্বিতীয় শতাব্দীর খ্রিস্টান লেখক টাটিয়ান উল্লেখ করেছেন যে, মানুষ বিশ্বাস করত যে চাঁদের মুখের উপর তার মুখের আদল স্থাপিত হয়েছে। তবে তার লেখার প্যাগান-বিরোধী মনোভাবের জন্য এই কথাটি অতিরঞ্জিত মনে করা হয়।
অ্যান্টিনাস ক্লাউডিওপোলিস শহরের কাছে
অবস্থিত একটি গ্রীক পরিবারে জন্মগ্রহণ করেন, যেটি অবস্থিত ছিল রোমান প্রদেশ বিথিনিয়ায়, যা এখন উত্তর-পশ্চিম তুরস্কে অবস্থিত। তিনি শহরটির পূর্ব দিকের অঞ্চলে জন্মগ্রহণ করেন, যার নাম মানটিনিওন, একটি গ্রামীণ এলাকা।
অ্যান্টিনাসের জন্মের বছরটি লিপিবদ্ধ করা হয়নি, যদিও এটি অনুমান করা হয় যে এটি সম্ভবত ১১০ এবং ১১২ খ্রিষ্টাব্দ এর মধ্যে ছিল। প্রারম্ভিক সূত্রগুলি রেকর্ড করে যে তার জন্মদিন ছিল নভেম্বরে, এবং যদিও সঠিক তারিখটি জানা যায়নি, অ্যান্টিনাসের জীবনীকারদের একজন রয়স্টন ল্যামবার্ট জোর দিয়েছিলেন যে এটি সম্ভবত ২৭ নভেম্বর ছিল। তার জন্মের অবস্থান এবং তার দৈহিক চেহারা দেখে, সম্ভবত তার বংশের অংশ গ্রীক ছিল না।
ফরাসি চুম্বন

ফরাসি চুম্বন হলো সজোরে ঠোঁটে ঠোঁট লাগিয়ে কামনাসিক্ত এরূপ চুম্বনে এক জনের জিহবা দাঁতের ফাঁক দিয়ে অপরের মুখগহ্বরে প্রবেশ করে এবং জিহবাকে আশ্লেষে স্পর্শ করে। বিশ্বের বিভিন্ন অংশে উন্মুক্তস্থানে এ ধরনের চুম্বনকে অনাচার ও অগ্রহণযোগ্য বিবেচনা করা হয়।
"ফরাসি চুম্বন" কথাটি যে ফ্রান্স থেকেই এসেছে তেমন কোনো প্রমাণ পাওয়া যায় না। ফ্রান্সে এ ধরনের চুম্বনকে "baiser amoureux" (ভালোবাসার চুম্বন) বা "baiser avec la langue" (জিহবাচুম্বন), এমন কি অতীতে, "baiser florentin" বা ফ্লোরেন্সিয়ান চুম্বন বলা হতো। উল্লেখ্য ফ্রান্সের উত্তরাঞ্চলের কিছু জায়গায় একে "baiser anglais" বা ইংলিশ চুম্বন বলা হয়।
ফরাসি চুম্বন সম্পূর্ণ নিরাপদ নয়। এতে একজনের মুখ থেকে নিসরণ কৃত লালা অন্যজনের মুখে প্রবেশ করে। লালায় কোন রোগজীবাণু থাকলে তা জীবাণুবাহীর শরীর থেকে অন্যজনের শরীরে সংবাহিত হয় ও রোগের জন্ম দেয়।
জুলিয়ান লেনন

জুলিয়ান লেনন (জন্ম: ৮ এপ্রিল ১৯৬৩) ছিলেন একজন গায়ক, অভিনেতা, গীতিকার। তিনি জনপ্রিয় ব্যান্ড দ্য বিটলস এর সদস্য জন লেনন এর বড় ছেলে। তার উদ্দেশ্যে পল ম্যাকার্টনি দ্য বিটলস এর বিখ্যাত "হেই জুড" গানটি লিখেন।
জুলিয়ান লেনন লিভারপুলে জন্মগ্রহণ করেন। তিনি জন লেনন ও সিনথিয়া লেনন এর একমাত্র ছেলে। শুরুর দিকে জুলিয়ান লেনন ও স্ত্রী সিনথিয়াকে জন লেনন জনসাধারণ থেকে আড়ালে রাখতেন। কারণ বিটলস তৎকালীন ব্যাবস্থাপক ব্রায়ান এপ্সটাইন মনে করতেন, দ্য বিটলস এর অসংখ্য মেয়ে ভক্তের কাছে জন লেনন অবিবাহিত হিসেবেই বেশি আকাঙ্খিত ছিলেন। দ্য বিটলস অনেক গানের অনুপ্রেরণা ছিলেন জুলিয়ান। দ্য বিটলস এর "গুড নাইট" গানটি জন লেনন জুলিয়ানকে ছেলেবেলায় ঘুমপাড়ানি সঙ্গীত হিসেবে গেয়ে শোনাতেন। অপর একটি গান "লুসি ইন দ্য স্কাই উইথ ডাইমন্ড" এর বিষয় ছিল জুলিয়ানের একটি চিত্রকর্ম, যা তার একাজন সহপাঠী কে নিয়ে আঁকা। 
১৯৬৮ সালে জন লেনন ও সিনথিয়া লেনন এর বিবাহ বিচ্ছেদ এর পর পল ম্যাকার্টনি একদিন জুলিয়ানকে দেখতে সিনথিয়ার বাসায় যান। গাড়িতেই স্নেহের জুলিয়ানকে সান্ত্বনা দাওয়ার কথা চিন্তা করে পল "হেই জুড" গানটি লিখে ফেলেন। গানটি পরবর্তীকালে দ্য বিটলস এর অন্যতম সফল গান হিসেবে পরিবেশিত হয়।
জুলিয়ান লেননের প্রথম এ্যালবাম ১৯৮৪ সালে মুক্তি পায়। এর পর অনিয়মিত ধারায় তিনি এ্যালবাম বের করেন। এ পর্যন্ত তার ৮টি স্টুডিও অ্যালবাম বের হয়েছে।
জন লেনন এর উপর বিভিন্ন তথ্যচিত্র ছাড়াও জুলিয়ান কয়েকটি সিনেমাতে অভিনয় করেন।
জন ডাল্টন

জন ডাল্টন (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তার "পারমাণবিক তত্ত্ব"(Atomic Theory) এবং "বর্ণান্ধতা" (Colour Blindness) বিষয়ে কাজের জন্য খ্যাতি অর্জন করেছেন। 
ইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তার বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন। 
১৮৩৭ সালে, ডাল্টনের একটি মাইনর স্ট্রোক হয়। এবং ১৮৩৮ সালে দ্বিতীয়বার তার স্ট্রোক হয় এবং তিনি বাকশক্তি হারান। যদিও তিনি কাজ-কর্ম চালিয়ে যেতে পারতেন। ১৮৪৪ সালের মে মাসে, তার আরেকটি স্ট্রোক হয়। ১৮৪৪ সালের ২৬ জুলাইয়ে, তার হাত কাঁপতে থাকে। এবং ২৭ জুলাই, ১৮৪৪ সালে, ম্যানচেস্টারে, ডাল্টন তার বিছানা থেকে পরে যান এবং তার সহকারী তা প্রত্যক্ষ করেন এবং ডাল্টনকে মৃত হিসেবে দেখতে পান।
হায়াসিনথ

হায়াসিনথ বা হায়াসিনথাস হলেন গ্রিক পুরাণের এক দিব্য নায়ক। স্পার্টার দক্ষিণপশ্চিমে অ্যামিক্লি-তে তার সমাধিঢিপি অবস্থিত। ধ্রুপদি যুগে এই সমাধিঢিপিকে ঘিরে একটি "টেমেনোস" বা আশ্রম (স্যাংচুয়ারি) ছিল। এটি ছিল অ্যাপোলোর মূর্তির পাদদেশে। মাইসিনিয়ান যুগ থেকে হায়াসিনথকে কেন্দ্র করে একটি বীরপূজা-সংস্কৃতি ("কাল্ট") প্রচলিত ছিল। তাকে নিয়ে প্রচলিত রয়েছে অজস্র গল্পকথা। এই সব গল্পে তাকে ঘিরে স্থানীয় "কাল্ট" ও অ্যাপোলোর সঙ্গে তার সম্পর্কের উল্লেখ পাওয়া যায়।
হায়াসিনথের পিতামাতা কে ছিলেন, তা নিয়ে গ্রিক পুরাণের গল্পগুলিতে স্থানভিত্তিক পাঠান্তর রয়েছে। কোনো গল্পে তাকে ম্যাসিডনের রাজা পিয়েরাস ও সিলোর পুত্র বলা হয়েছে; কোথাও তিনি স্পার্টার রাজা ওয়েব্যালাসের পুত্র; আবার কোথাও তিনি অ্যামিক্লিয়া জাতির বংশধর রাজা অ্যামিক্লাসের ছেলে। অ্যামিক্লিয়ায় অ্যাপোলোর মূর্তির পাদদেশে তার সমাধি অবস্থিত। এখানে মাইসিনিয়ান যুগ থেকে তাকে কেন্দ্র করে একটি বীরপূজা-সংস্কৃতির প্রচলন আছে।
সেই চাকতিটির আঘাত লেগেই হায়াসিনথের মৃত্যু ঘটেছিল। গল্পে বৈচিত্র্য আনার জন্য একটি পাঠান্তরে বায়ুদেবতা জেফিরাসকে হায়াসিনথের মৃত্যুর জন্য দায়ী করা হয়। বলা হয়, হায়াসিনথের সৌন্দর্য জেফিরাস ও অ্যাপোলোর মধ্যে বিবাদ সৃষ্টি করেছিল। হায়াসিনথ ধনুর্বিদ্যার দেবতা উজ্জ্বলবর্ণ অ্যাপোলোকে বেছে নিলে, জেফিরাস ঈর্ষান্বিত হন। তিনি অ্যাপোলোর ছোঁড়া চাকতিটি উড়িয়ে নিয়ে গিয়ে হায়াসিনথকে আহত করেন এবং তাতেই হায়াসিনথের মৃত্যু হয়। মৃত্যুর পর অ্যাপোলোর বাধায় হেডিস হায়াসিনথকে পাতালে নিয়ে যেতে পারেননি। অ্যাপোলো হায়াসিনথের নিঃসৃত রক্ত থেকে তার নামে একটি ফুলের গাছ সৃষ্টি করেন। ওভিডের বর্ণনা অনুযায়ী, অ্যাপোলোর চোখের জলে নবসৃষ্ট ফুলের পাপড়িতে তার দুঃখের চিহ্ন অঙ্কিত হয়েছিল। গল্পের একটি স্থানীয় স্পার্টান পাঠান্তর অনুযায়ী, আফ্রোদিতি, আথেনা ও আর্তেমিস হায়াসিনথ ও তার বোন পোলিবোয়াকে স্বর্গে নিয়ে গিয়েছিলেন।
স্পার্টানদের অন্যতম প্রধান উৎসব হায়াসিনথিয়ার অধিষ্ঠাতা দেবতা ছিলেন হায়াসিনথ। প্রতি বছর গ্রীষ্মকালে এই উৎসব আয়োজিত হত। তিন দিন ধরে চলত এই উৎসব। তিন দিনের মধ্যে এক দিন দিব্য নায়ক হায়াসিনথের মৃত্যু উপলক্ষে শোকপালন করা হত এবং অপর দুই দিন অ্যাপোলো হায়াকিনথিওস রূপে তার পুনর্জন্মের ঘটনাটিকে উদ্‌যাপন করা হত। তবে সম্মানের বিভাজন নিয়ে গবেষকদের মধ্যে মতান্তর রয়েছে।
নামের ""nth"" উপসর্গ দেখে মনে করা হয় হায়াসিনথাস নামটি প্রাক-হেলেনীয় যুগের। ধ্রুপদি ব্যাখ্যাকর্তাদের মতে, তার এই পুরাণকথা, যেখানে অ্যাপোলোকে ডোরিয়ান দেবতা হিসেবে উপস্থাপনা করা হয়েছে, এটি প্রকৃতির মৃত্যু ও পুনর্জন্মের একটি ধ্রুপদি রূপক। এই পুরাণকথাটি অ্যাডোনিসের পুরাণকথার অনুরূপ। আরও বলা হয় যে, হায়াসিনথ ছিলেন প্রাক-হেলেনীয় যুগের দেবতা। তার "দুর্ঘটনাজনিত" মৃত্যুর মধ্য দিয়ে অ্যাপোলো তার দেবত্ব প্রতিষ্ঠা করেন।
অ্যাপোলো হায়াসিনথকে একজন দক্ষ পূর্ণবয়স্ক মানুষ হিসেবে গড়ে তুলছিলেন। ফিলোস্ট্র্যাটাসের মতে, তিনি শুধু চাকতি ছোঁড়াই শিখছিলেন না, বরং অন্যান্য ব্যায়াম, ধনুর্বিদ্যা, সংগীত, ভাগ্যগণনাবিদ্যা ও বীণাবাদনও শিখছিলেন। পসেনিয়াস অ্যামিক্লিয়াতে হায়াসিনথের পূজাবেদিতে তার একটি বালকবেশী মূর্তির কথাও উল্লেখ করেছেন। প্যানোপোলিসের কবি নোনাস অ্যাপোলো কর্তৃক হায়াসিনথের পুনরুজ্জীবনের কথা লিখেছেন।
হায়াসিনথের পুরাণকথা দ্বারা অনুপ্রাণিত মোৎসার্ট "অ্যাপোলো অ্যান্ড হায়াসিনথ" নামে একটি অপেরা রচনা করেছিলেন।
গ্রেনেড

গ্রেনেড এক প্রকারের নিক্ষেপণযোগ্য বোমা। হ্যান্ড গ্রেনেড বা হস্তনিক্ষেপিত গ্রেনেড হলো এমন ধরনের গ্রেনেড যা সৈন্যরা নিক্ষেপ করে থাকে। এছাড়া গ্রেনেড লঞ্চার নামক অস্ত্র দিয়ে উচ্চ গতিতে গ্রেনেড নিক্ষেপ করা যায়।
অধিকাংশ গ্রেনেডই বিসফোরণের পরে চারিদিকে ছররা বা ধাতুর টুকরো বা শার্পনেল অতি দ্রুত গতিতে ছড়িয়ে পড়ে। কোনো কোনো গ্রেনেড, যেমন স্মোক গ্রেনেড ছররা নিক্ষেপের বদলে ধোঁয়া ছড়ায়। গ্রেনেডের ভিতরে বিস্ফোরক রাসায়নিক পদার্থ থাকে এবং ফিউজের জন্য ছোট একটি ছিদ্র থাকে। আধুনিক গ্রেনেডের ভিতরের একটি যন্ত্রাংশ দিয়ে গ্রেনেডের ফিউজ জ্বালানো হয়।
গ্রেনেডের বৈশিষ্ট হলো:
হস্তনিক্ষেপিত গ্রেনেডের অংশগুলো হলো
ম্যাগনাস এঙ্ককেল

ম্যাগনাস নাট এঙ্ককেল (হামিনা, ৯ নভেম্বর, ১৮৭০ - স্টকহোম, ২৭ নভেম্বর, ১৯২৫) ছিলেন একজন ফিনিশ চিত্রশিল্পী।
এঙ্ককেল ছিলেন এক ভিক্যার পরিবারের কনিষ্ঠ পুত্র। তিনি পূর্ব ফিনল্যান্ডের একটি ক্ষুদ্র প্রাদেশিক রাজধানীতে জন্মগ্রহণ করেছিলেন। হেলসিঙ্কিতে তিনি চিত্রকলা শিক্ষা করেছিলেন।
১৮৮৯-৯১ নাগাদ হেলসিঙ্কিতে যখন তিনি ছাত্রজীবন অতিবাহিত করতেন, সেই সময় সেখানকার চিত্রশৈলীর প্রতিষ্ঠিত আদর্শ ছিল ন্যাচারালিজম বা প্রকৃতিবাদ। তিনিই প্রথম ফিনিশ শিল্পী যিনি নিজের চিত্রকর্মে প্রকৃতিবাদকে অস্বীকার করেছিলেন। ১৮৯১ সালে তিনি প্রথমবার প্যারিসে যান। এখানে তিনি আকাদেমি জুলিয়ানের জুল-জোসেফ লেফেব্র আন্ড বেঞ্জামিন কনস্ট্যান্ট-এ চিত্রকলা শিক্ষা করেন। এখানে তিনি প্রতীকবাদী আন্দোলনের সঙ্গে জড়িয়ে পড়েন। পিয়ের পুভিস দে চাভানেস-এর শিল্পকর্মের দ্বারা তিনি গভীরভাবে প্রভাবিত হয়েছিলেন। সেই সময়কার নব্য প্রতীকবাদী আন্দোলনের শরিক হয়ে তিনি প্রতীকবাদী সাহিত্যের ধ্যানধারণাও ধার করে আনেন।
ব্রিটানিতে থাকাকালীন তিনি হাল্কা রং ব্যবহার করে "সেলফ পোর্ট্রেট" ও "ব্রেটন উম্যান" ছবিদুটি আঁকেন। তিনি রেনেসাঁ ও সার পেলাডানের আদর্শবাদী ও অতীন্দ্রিয় ধারণার প্রতি অনুরক্ত ছিলেন। পেলাডানের থেকেই তিন সৌন্দর্যের উভকামী ধারণাটি গ্রহণ করে তার চিত্রকর্মে প্রয়োগ করেন।
১৮৯৩ সালে দ্বিতীয়বার প্যারিসবাসের সময় তিনি "দ্য অ্যাওয়েকেনিং" নামে একটি ছবি আঁকেন। এই ছবিতে তার রীতিনিষ্ঠা ও স্বচ্ছ রঙের ব্যবহার লক্ষণীয়। ছবিটি এক ধরনের আধ্যাত্মিক পরিবেশের কথা মনে করায়।
এঙ্ককেল ছিলেন সমকামী। তার এই সত্ত্বাটি প্রতিফলিত হয়েছে তার ইরোটিক চিত্রকলায়। রটলেজের "হুজ হু ইন গে অ্যান্ড লেসবিয়ান হিস্ট্রি" অনুযায়ী, "পুরুষের প্রতি তাঁর প্রেমের কথা অস্বীকার করা না হলেও, তা অপ্রাসঙ্গিক।... এঙ্ককেলের নগ্ন পুরুষ ও বালকেরা খোলামেলাভাবেই কামোদ্দীপক ও ইন্দ্রিয়পরায়ণ। তাঁর ছবিতে পুরুষের নগ্নতা নিষ্কলুষ নয়।"
১৮৯৪ ও ১৮৯৫ সালে তিনি মিলান, ফ্লোরেন্স, রাভেনা, সিয়েনা ও ভেনিস ভ্রমণ করেন। এই বছরগুলি ছিল শিল্পীয় যন্ত্রণাদায়ক অন্তর-সংঘাতের বছর। শিল্প ও জীবনের পারস্পরিক সম্পর্কে এই সময় তার চিত্রকর্মকে প্রভাবিত করেছিল।
ইতালিতে অবস্থানের সময় তিনি ছবিতে অনেক বেশি রঙের ব্যবহার করতে শুরু করেন এবং এখানেই তার ছবিগুলিতে একটি আশাবাদী আদর্শ প্রতিষ্ঠালাভ করে। বিংশ শতাব্দীর প্রথম বছরগুলিতে উত্তর-প্রভাববাদের প্রভাবে তিনি উজ্জ্বলতর এবং অধিক বর্ণযুক্ত প্যালেট অঙ্কন শুরু করেন। এই সিরিজের একটি উল্লেখযোগ্য নিদর্শন হল "দ্য বেদার্স"। এটি ঘন ও জীয়ন্ত রঙে অঙ্কিত। ভারনার থোম ও এলেন থেস্লেফের সঙ্গে তিনি "সেপটেম" নামে একটি গোষ্ঠী স্থাপন করেন। এই গোষ্ঠীর শিল্পীরা নিজেদের মধ্যে স্বকীয় ধারণা বিনিময় করতেন।
১৯০৭ সালে এঙ্ককেল ট্যামপারের নতুন ক্যাথিড্রালের বেদিচিত্র অঙ্কনের বরাত পান। পুনরুজ্জীবনের এই ছবিটি দশ মিটার লম্বা ও চার মিটার চওড়া। এই ছবিতে দেখা যায় সকল জাতি ও সকল দেশের মানুষ কবর থেকে উঠে আকাশপথে হাঁটছে। ছবির কেন্দ্রে রয়েছে দুজন মানুষ হাতে হাত রেখে হাঁটছে।
১৯২৫ সালে স্টকহোমে এঙ্ককেলের জীবনাবসান হয়। তার অন্ত্যেষ্টিক্রিয়া জাতীয় মর্যাদায় সম্পন্ন হয়। ফিনল্যান্ডের তার পিতৃপুরুষের গ্রামে তাকে সমাধিস্থ করা হয়
এয়াজেন জ্যানসন

এয়াজিন ফ্রেডরিক জ্যানসন (স্টকহোম, ১৮ মার্চ, ১৮৬২ - স্কারা, ১৫ জুন, ১৯১৫) ছিলেন একজন সুইডিশ চিত্রকর। তিনি তার নীল রং-প্রধান রাত্রিকালীন নিসর্গ ও নগরদৃশ্যাঙ্কনের জন্য বিখ্যাত। জীবনের শেষ পর্বে ১৯০৪ সাল থেকে তিনি প্রধানত নগ্ন পুরুষদের ছবি আঁকতেন। এর আগে তার চিত্রকলায় নীল রঙের প্রাধান্যের জন্য তাকে "নীল চিত্রকর" ("blåmålaren") বলা হত।
জ্যানসনের পরিবার শ্রমজীবী নিম্ন মধ্যবিত্ত শ্রেণিভুক্ত হলেও, তারা শিল্প ও সংগীতে আগ্রহী ছিলেন এবং দুই পুত্র এয়াজেন ও তার ছোটোভাই অ্যাড্রিয়ানের ব্যাপারে উচ্চাশা পোষণ করতেন। এয়াজেন স্টকহোমের জার্মান স্কুলে পিয়ানো শিখেছিলেন। চোদ্দো বছর বয়সে স্কারলেট ফিভারে আক্রান্ত হয়ে এয়াজিনের স্বাস্থ্য ভেঙে পড়ে। ভগ্নস্বাস্থ্য তার সারাজীবনের সঙ্গী হয়। তার দৃষ্টি ও শ্রবণশক্তি হ্রাস পায় এবং তিনি ধারাবাহিক কিডনির অসুখে ভুগতে থাকেন।
জ্যানসন টেকনিস্কা স্কোলানে (অধুনা কোনসফাক) ভরতি হন এবং এডওয়ার্ড পেরসেউস নামে এক চিত্রকরের অধীনে আঁকা শিখতে থাকেন। স্টকহোমে এই চিত্রকরের একটি বেসরকারি স্কুল ছিল। ১৮৮১ সালে জ্যানসনকে অ্যানটিক স্কুল অফ দ্য রয়্যাল সুইডিশ আকাদেমি অফ আর্টস-এ গ্রহণ করা হয়। কিন্তু প্যারিসে তার সমসাময়িকদের ব্যাপারে শিক্ষা করার উপযুক্ত অর্থবল তার ছিল না। তিনি স্টকহোমে থেকে যান। স্টকহোমই তাকে তার ছবির খোরাক জোগায়। ১৯০০ সালে প্রথম তিনি নর্ডিক দেশগুলির বাইরে ভ্রমণ করেন। ততদিনে তিনি চিত্রকর হিসেবে প্রতিষ্ঠা পেয়েছিলেন এবং তার আর্থিক অবস্থাও ভাল হতে শুরু করেছিল।
যৌবনে পেরসেউসের কাছে শিক্ষাগ্রহণের সময় তিনি পোর্ট্রেট আঁকা ও স্টিল লাইফ আঁকা শেখেন। কিন্তু পরে দেখেন যে, তার শহরের ছবি আঁকতেই তার বেশি ভাল লাগছে।
তিনি সারাজীবন দক্ষিণ স্টকহোমের একটি বাড়িতে তার মা ও ভাইয়ের সঙ্গে বাস করেন। তার বাড়ি থেকে রিডারজারডেন, গামলা স্টান ও মধ্য স্টকহোমের পুরোটাই দেখা যেত। এখানেই তিনি ১৮৯০-এর দশক থেকে ১৯০৪ সালের আগে আঁকা তার স্টকহোমের নৈশ দৃশ্যগুলি আঁকেন। এই ছবিতে নীল রঙের ব্যবহার চোখে পড়ার মতো। শেষের দিকে তার ছবিগুলি সরল ও বিমূর্ত হয়ে উঠেছিল।
১৯০৪ সালের পর, যখন তিনি স্টকহোমের ছবি এঁকে যথেষ্ট সাফল্য অর্জন করেছেন, তখন এক বন্ধুর কাছে স্বীকারোক্তি বলেন যে, তিনি যেন ফুরিয়ে যাচ্ছেন। তিনি আর আগের ধারায় ছবি আঁকতে চাইছিলেন না। তিনি প্রদর্শনীতে অংশ নেওয়া বন্ধ করে দিয়ে ফিগার ড্রয়িং-এ মনোনিবেশ করলেন। ছেলেবেলা থেকে ভোগা অসুখের মোকাবিলা করার জন্য তিনি সাঁতার ও শীতস্নানে পারঙ্গম করে তুলেছিলেন নিজেকে। মাঝে মাঝেই চলে যেতেন নৌবাহিনীর স্নানাগারে। সেখানেই তিনি চিত্রাঙ্কনের এক নতুন বিষয়ের সন্ধান পান। তিনি সূর্যস্নানরত একদল নাবিকের ছবি আঁকেন। আর আঁকেন নগ্ন যুবকদের ভারোত্তোলন ও অন্যান্য ব্যায়ামের ছবি। শিল্প ঐতিহাসিক ও সমালোচকেরা তার ছবির হোমোইরোটিক মনোভাবের দিকটি দীর্ঘদিন এড়িয়ে গিয়েছিলেন। কিন্তু পরবর্তীকালের গবেষণা থেকে জানা যায় যে, জ্যানসন সম্ভবত সমকামী ছিলেন এবং তার ছবির কোনো এক মডেলের সঙ্গে তার প্রণয় সম্পর্ক বর্তমান ছিল। তার ভাই অ্যাড্রিয়ান জ্যানসন নিজেও একজন সমকামী ছিলেন। তিনি এয়াজেনের মৃত্যুর পরও অনেক বছর বেঁচেছিলেন। অ্যাড্রিয়ান তার দাদাকে কেচ্ছার হাত থেকে রক্ষা করতে এয়াজেনের যাবতীয় চিঠিপত্র ও অন্যান্য অনেক কাগজপত্র পুড়িয়ে ফেলেন। উল্লেখ্য, ১৯৪৪ সাল পর্যন্ত সুইডেনে সমকামিতা নিষিদ্ধ ছিল।
সুত্তপিটক

সুত্তপিটক () বা সূত্রপিটক () পালি ভাষায় রচিত বৌদ্ধ ধর্ম গ্রন্থ তিপিটকের দ্বিতীয় পিটক। এই পিটকে গৌতম বুদ্ধ ও তাঁর প্রধান শিষ্যদের দ্বারা ব্যক্ত দশ সহস্রাধিক সুত্ত রয়েছে।
থেরবাদ সুত্তপিটক পাঁচটি নিকায়ে বিভক্ত। এই পাঁচটি নিকায় হল-
বাস (কম্পিউটার)

কম্পিউটার বাস () কম্পিউটারের মাদারবোর্ডে বিদ্যমান মাইক্রোপ্রসেসর এবং অন্যান্য চিপ বা কমপোনেন্ট গুলি বিদ্যুৎ পরিবাহী লাইনের মাধ্যমে সংযুক্ত - সংযোগ স্থাপনকারী এই লাইনগুলোকে বাস বলে । অর্থাৎ পিসির এক অংশ অপরাপর অংশের সাথে যে পদ্ধতিতে যোগাযোগ স্থাপনে সক্ষম হয় তার নাম বাস বা সিষ্টেম বাস। এক কথায়, পিসির বাহ্যিক বা অভ্যন্তরীণ অংশের পরস্পরের সাথে যে যোগাযোগ সূত্র দ্বারা সংযুক্ত সেটাই হচেছ বাস। প্রসেসর, চিপসেট, ভিডিও এডাপ্টর, প্রাইমারী মেমোরী, ক্যাশ মেমোরী, হার্ড ডিস্ক, ফ্লপি ড্রাইভ, ল্যান কার্ড, সাউন্ড কার্ড, প্রভৃতি সব অনুষঙ্গ ও ডিভাইস সিষ্টেম বাস দ্বারা সংযুক্ত। এ সব বাসকে পরিচালনার জন্য রয়েছে বাস কন্ট্রোলার যা যোগাযোগকে সুষ্ঠুভাবে সম্পাদন করতে সহায়তা করে। এই বাস কন্ট্রেলার বর্তমানে চিপসেট নামে পরিচিত।
বিদ্যুৎ পরিবাহী লাইন হিসাবে উন্নত মানের কপার তার ব্যবহার করা হয়। প্রতিটি ট্রাকে ১ বিট করে তথ্য ধারণ করে। কয়েকটি ট্রাকের সমন্বয়ে বাস গঠিত হয়। বিভিন্ন প্রকার কাজের জন্য ব্যবহৃত বাসগুলো বিভিন্ন নামে পরিচিত। বাস গুলো তিন ধরনের -
এর কাজ হচ্ছে বিভিন্ন চিপের মধ্যে তথ্য আদান প্রদান করা। এই বাসের মাধ্যমে ডাটা উভয় দিকেই যাতায়াত করতে পারে তাই ইহাকে Bidirectional বাস বলে। একটি বাসের মধ্যে যে কয়টি তার এই আদান প্রদান করতে পারে তাকে তত বিটের বাস বলা হয়। ডাটা বাস ৮ বিট , ১৬বিট, ৩২ বিট ও ৬৪ বিটের হতে পারে। বলা বাহুল্য বেশি বিটের ডাটা বাস দ্রূত ও বেশি পরিমাণ ডাটা ট্রান্সফার করতে পারবে।
হচ্ছে একগুচছ পথ যার মাধ্যমে কোন তথ্য পাঠিয়ে কম্পিউটারে রক্ষিত কোন ডাটা খোজা অথবা নতুন কোন ডাটা রাখার নির্দেশ পাঠানো যায়। এড্রেস বাসের কাজ হচ্ছে ডাটা কোথা থেকে কোথায় গেল তা তার লোকেশন বা স্থান শনাক্ত করা। সিপিইউকে তথ্য Read/Write করতে হলে ইহাকে অবশ্যই আই/ও পোর্ট অথবা সিস্টেম মেমোরীর লোকেশন জানতে হবে, এড্রেস বাসের দ্বারা এই লোকেশন বা স্থান নির্ধারন করা যায় । একটি এড্রেস বাস কত সংখ্যক বিট ধারণ করে তার উপরে নির্ভর করে যে কত সংখ্যক লোকেশন বা এড্রেসে প্রবেশ করতে পারবে। যেমন, ২০ এড্রেস লাইন বিশিষ্ট বাস ১ মিলিয়ন (সঠিক ১,০৪৮,৫৭৬) লোকেশন এবং ২৪ এড্রেস লাইন বিশিষ্ট বাস ১৬ মিলিয়ন (সঠিক ১৬,৭৭২,২১৬ ) লোকেশন বা স্থান এড্রেস করতে পারে। এড্রেস বাস হচ্ছে একমুখী - এ বাসটি সিপিইউ থেকে ডাটা সংগ্রহ পুর্বক অন্যান্য অংশে প্রেরণ করে। প্রসেসরে এড্রেস বাসের সংখ্যা অনেক বেশি হতে পারে ।
উভয় বাসই প্রসেসরে স্বাধীনভাবে থাকে । চিপ ডিজাইনররা তাদের ইচেছমত ও সুবিধানুয়ায়ী সাইজ নির্ধারন করে থাকে। তবে প্রসেসরে ডাটা বাসের সংখ্যা বেশি হলে এড্রেস বাসের সংখ্যাও বেশি হবে। কারণ ডাটা বাস প্রসেসর কি পরিমাণ তথ্য প্রসেস করছে তা জানিয়ে দেয় এবং এড্রেস বাস প্রসেসর কি পরিমাণ মেমোরী নিয়ে কাজ করতে পারে তা জানিয়ে দেয়।
সিপিইউ থেকে সংকেত বা নির্দেশ বহন পুর্বক সংশিষ্ট অংশ গুলোতে প্রেরণ করে। ইহাও দ্বিমুখী বা Bidirectional বাস । এই বাস দ্বারা আদান প্রদান অপারেশনকে সামঞ্জস্য ও শৃংক্ষলাবদ্ধ করা হয়। ইহা নিম্নলিখিত কার্য্যগুলি সম্পন্ন করে
এ দেশ তোমার আমার

এ দেশ তোমার আমার ১৯৫৯ সালে মুক্তিপ্রাপ্ত বাংলাদেশের স্বাধীনতা-পূর্ব তৎকালীন পূর্ব পাকিস্তানি একটি বাংলা ভাষার চলচ্চিত্র। ছবিটি পরিচালনা করেছেন এহতেশাম। ছবির প্রধান দুটি চরিত্রে অভিনয় করেছেন আনিস ও সুমিতা দেবী। এছাড়াও বিভিন্ন চরিত্রে অভিনয় করেছেন রহমান, মাধুরী চ্যাটার্জী, সুভাষ দত্ত, দাগু বর্দ্ধন, স্বপ্না, সুলতান, মেজবাহউদ্দিন, বাদশাহ্, গোপালদে, জহীর চৌধুরীসহ আরও অনেকে।
প্রলয়কারী দ্বিতীয় বিশ্বযুদ্ধ শেষ হয় ১৯৪৫ সালে। বিশ্বযুদ্ধ অবসানের সঙ্গে সঙ্গে পাক-ভারত উপমহাদেশে শুরু হয় এক নতুন সংগ্রাম। সে সংগ্রাম পৃথিবীর সবচেয়ে পুরোনো সংগ্রাম- সে দাবী দেশের আজাদীর, মানুষের বেঁচে থাকবার। সে সংগ্রাম যখন দেশের প্রতি গ্রামে, প্রতিটি গৃহে ছড়িয়ে পড়ে সেই ১৯৪৭ সালে এই গল্পের শুরু- পূর্ব বাংলার অসংখ্য গ্রামের মাঝে একটি গ্রাম কাপাশ তলিতে। সে গ্রামের পরোপকারী জমিদার বিপত্নীক খান বাহাদুর আব্দুল আজিজ আজ মৃত্যুশয্যায়। জমিদার মৃত্যুকালে জমিদারীসহ তার একমাত্র মেয়ে শাহানাকে তুলে দেন ছোট ভাইয়ের হাতে। শাহানাও তার বাবার মতো পরোপকারী। গ্রামের সংগ্রামী বীর সন্তান হারুনের সাথে ভাললাগা থেকে ভালবাসার সম্পর্ক গড়ে ওঠে। ওরা দুজনে মিলে সবসময় যে কোন সংকটে গ্রাম ও গ্রামের মানুষের পাশে থাকতে চায়। বাঁধ ভেঙ্গে গ্রামে পানি প্রবেশ করতে থাকে। হারুন গ্রামের সবাইকে একত্রিত করে নতুন বাঁধ দিতে চাইলে- শাহানার চাচা জমিদার ও তার খাস চামচা কানুলাল বিভিন্ন ষড়যন্ত্র করে বাঁধের কাজে বাধা দেয়।
-পরিশেষে সততা ও জনতার দুই শক্তি মিলিত হয়ে সব বাধা অতিক্রম করে নতুন বাঁধ দিয়ে গ্রামকে রক্ষা করে সবাই।
এ দেশ তোমার আমার ছবির সংগীত পরিচালনা ও গীত রচনা করেন খান আতাউর রহমান।
বসু-আইনস্টাইন পরিসংখ্যান

বসু আইনস্টাইন পরিসংখ্যান এর মাধ্যমে পূর্ণ সাংখ্যিক স্পিন বিশিষ্ট মৌলিক কণার পরিসাংখ্যিক বণ্টন ব্যাখ্যা করা যায়। বাঙালি পদার্থবিজ্ঞানী সত্যেন্দ্রনাথ বসু এবং আলবার্ট আইনস্টাইন যৌথভাবে এটি আবিষ্কার করেন। যেসব কণা এই পরিসংখ্যান মেনে চলে তাদেরকে বসুর নাম অনুসারে বোসন নামে অভিহিত করা হয়। এই কণাগুলোর স্পিন সব সময় পূর্ণ সংখ্যা হয় এবং এরা পাউলির বর্জন নীতি মেনে চলে না, অর্থাৎ একই শক্তি দশায় একাধিক বোসন থাকতে পারে।
ধরা যাক, 
formula_1 একটি শক্তি স্তর যার শক্তি
formula_2 এবং যেখানে মোট
formula_3 সংখ্যক কণা রয়েছে। স্তরটিতে আবার
formula_4
সংখ্যক উপস্তর তথা শক্তি দশা আছে যাদের প্রত্যেকের শক্তি সমান এবং যাদের একটিকে অন্যটি থেকে পৃথক করা যায়। উদাহরণস্বরূপ, দুটি কণার ভরবেগ পৃথক হলে তাদের একটিকে অন্যটি থেকে পৃথক করা সম্ভব, কিন্তু তারা উভয়েই একটি শক্তি দশায় অবস্থান করতে পারে। 
formula_4 কে বলা হয় formula_1 শক্তি স্তরের অপজাত্য বা ডিজেনারেসি। কোন স্তরে যত সংখ্যক সম শক্তির দশা থাকে সেটিই উক্ত স্তরের ডিজেনারেসি। আগেই বলা হয়েছে, একই শক্তি দশায় একাধিক বোসন থাকতে পারে। প্রকৃতপক্ষে কেবল একাধিক নয়, একই দশায় অসংখ্য বোসনও থাকতে পারে। পরিসংখ্যানের হিসাব নিকাশের সময় এটি খেয়াল রাখতে হয়।
সিলেট ইঞ্জিনিয়ারিং কলেজ

সিলেট ইঞ্জিনিয়ারিং কলেজ বাংলাদেশের সিলেট শহরে অবস্থিত একটি স্নাতক পর্যায়ের সরকারি প্রকৌশল কলেজ যা ২০০৭ সালে প্রতিষ্ঠিত হয়। সিলেট ইঞ্জিনিয়ারিং কলেজ শাহজালাল বিজ্ঞান ও প্রযুক্তি বিশ্ববিদ্যালয় এর অধিভুক্ত প্রকৌশল কলেজ।
সিলেট ইঞ্জিনিয়ারিং কলেজ সিলেট শহরের টিলাগড় এলাকায় অবস্থিত। এই প্রকৌশল কলেজটি ৮ একর জায়গা নিয়ে গঠিত।এর পাশেই রয়েছে সিলেট কৃষি বিশ্ববিদ্যালয়। ৩টি একাডেমিক ভবন (সিএসই, ইইই, সিই ভবন), ১টি লাইব্রেরি ও প্রশাসনিক ভবন, অধ্যক্ষের বাসভবন, শিক্ষক ও কর্মকর্তাদের বাসভবন নিয়ে কলেজের পুরো কাঠামোটি গঠিত। এছাড়াও ছাত্রদের জন্য ২টি ও ছাত্রীদের ১টি আবাসিক হল রয়েছে।
প্রতিটি বিভাগ ৪ বছর মেয়াদি বি.এস.সি.(ইঞ্জিনিয়ারিং) ডিগ্রী প্রদান করে থাকে।
এসএসসি এবং এইসএসসিতে বিজ্ঞান বিভাগ থেকে উত্তীর্ণ শিক্ষার্থীরা মোট জিপিএ এর ভিত্তিতে লিখিত ভর্তি পরীক্ষার মাধ্যমে ভর্তি হতে পারে।একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। ভর্তি প্রক্রিয়া প্রকৌশল বিশ্ববিদ্যালয়ের আদলে হয়ে থাকে।
সাপ্তাহিক ছুটির দিন (শুক্রবার ও শনিবার) বাদে প্রতিদিন সকাল ৮ টা থেকে বিকেল ৫টা পর্যন্ত ক্লাস হয়ে থাকে। এছাড়াও শিক্ষার্থীদের জন্য শিক্ষা সফরের আয়োজন করা হয়। কলেজে সব রকম প্রশাসনিক কর্মকাণ্ড সম্পন্ন করে এর প্রশাসনিক কার্যালয়। প্রশাসনিক কার্যালয়ের অধীনস্থ আরো কয়েকটি উপবিভাগ রয়েছে। বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়। যেমন - আন্তর্জাতিক মাতৃভাষা দিবস, স্বাধীনতা দিবস, বিজয় দিবস, বৈশাখ, বসন্ত বরণ, রবীন্দ্র জয়ন্তী ইত্যাদি।
কলেজের কম্পিউটার বিজ্ঞান ও প্রকৌশল বিভাগের পরিচালনায় একটি “ক্যাম্পাস রেডিও” সম্প্রচারিত হয়। মূলতঃ কলেজের শিক্ষার্থীরাই এটি পরিচালনা করে থাকে।
গ্রন্থাগারটি প্রশাসনিক ভবনের পাশে অবস্থিত। এটি প্রয়োজনীয় বইয়ে সমৃদ্ধ। প্রতিটি কক্ষে প্রায় ৫০ জন শিক্ষার্থী অধ্যয়ন করতে পারে। প্রয়োজনে তারা বই ধার নিতে পারে।
সহশিক্ষা কার্যক্রম পরিচালনার জন্য ক্যাম্পাসে বিভিন্ন সামাজিক ও সাংস্কৃতিক সংগঠন রয়েছে । জাতীয় দিবস, প্রতিষ্ঠাবার্ষিকী ও বিশেষ বিশেষ দিনে এসব সংগঠন বিভিন্ন অনুষ্ঠান আয়োজন করে থাকে।
জ্ঞানপীঠ পুরস্কার

জ্ঞানপীঠ পুরস্কার ভারতের সর্বোচ্চ সাহিত্য পুরস্কার। দ্য টাইমস অফ ইন্ডিয়া পত্রিকার প্রকাশক সাহু জৈন পরিবার কর্তৃক প্রতিষ্ঠিত অছিপরিষদ 'ভারতীয় জ্ঞানপীঠ' এই পুরস্কারটি প্রদান করে থাকে।
সংস্কৃত ভাষায় "জ্ঞানপীঠ" শব্দের অর্থ "জ্ঞানের বেদি"।
পুরস্কারের অর্থমূল্য ৭০০,০০০ টাকা। সঙ্গে জ্ঞান, শিল্পকলা ও সংগীতের দেবী সরস্বতীর একটি প্রতিমূর্তি এবং একটি মানপত্র দেওয়া হয়।
১৯৬১ সালে জ্ঞানপীঠ পুরস্কার চালু হয়। ১৯৬৫ সালে মালয়ালম লেখক জি শঙ্কর কুরুপ প্রথম এই পুরস্কার লাভ করেন। যেকোনো ভারতীয় নাগরিক, যিনি ভারতের কোনো একটি সরকারি ভাষায় সাহিত্যচর্চা করেন, তিনিই এই পুরস্কারের যোগ্য বিবেচিত হতে পারেন।
১৯৮২ সালের আগে পর্যন্ত কোনো একটি নির্দিষ্ট বইয়ের জন্য জ্ঞানপীঠ পুরস্কার দেওয়া হত। কিন্তু তার পর থেকে ভারতীয় সাহিত্যে জীবনব্যাপী অবদানের জন্য এই পুরস্কার দেওয়া হতে থাকে। কন্নড় ভাষায় ৮ জন, হিন্দিতে মোট ১০ জন, বাংলা ভাষায় ৬ জন, উর্দুতে ৪ জন, গুজরাতি ভাষায় ৪ জন, ওড়িয়া ভাষায় ৪ জন, মারাঠিতে ৪ জন, মালয়ালম ভাষায় ৬ জন, অসমীয়া ভাষায় ২ জন, তেলুগু ভাষায় ৩ জন, তামিল ও পাঞ্জাবি ভাষায় ২ জন এবং সংস্কৃত ভাষায় ১ জন এই পুরস্কার লাভ করেন। ২০০৫ ও ২০০৬ সালের পুরস্কার ২০০৮ সালের ২২ নভেম্বর ঘোষিত হয়েছিল। ২০০৫ সালে হিন্দি লেখক কুঁয়ার নারায়ণ এবং ২০০৬ সালে কোঙ্কণি লেখক রবীন্দ্র কেলেকর ও সংস্কৃত পণ্ডিত সত্যব্রত শাস্ত্রী যুগ্মভাবে এই পুরস্কার পান। সত্যব্রত শাস্ত্রী প্রথম জ্ঞানপীঠ পুরস্কার-জয়ী সংস্কৃত লেখক। ২০১৭ সালে এই পুরস্কারে সম্মানিত হয়েছেন হিন্দি সাহিত্যের কৃষ্ণা সোবতি (Krishna Sobti)। ২০১৯ সালে সর্বশেষ এই পুরস্কারে সম্মানিত হয়েছেন মালয়ালম সাহিত্যের আক্কিথাম অছুতাম নাম্বুথিরি।
পয়সা

পয়সা বিভিন্ন দেশে ব্যবহৃত মুদ্রার একটি একক। এই শব্দটি আবার মুদ্রা ও সম্পত্তি অর্থেও প্রচলিত। বাংলাদেশ ও ভারতে পয়সা হচ্ছে টাকার ১০০ ভাগের ১ ভাগ। নেপাল ও পাকিস্তানে পয়সা হচ্ছে রুপির ১০০ ভাগের ১ ভাগ। ওমানে বাইসা হচ্ছে ওমানি রিয়ালের ১০০০ ভাগের এক ভাগ।
"পয়সা" শব্দটি সংস্কৃত "পদাংশ" ( "পদাঁশ্অ") থেকে প্রাপ্ত, যার অর্থ "এক-চতুর্থাংশ"। "পদাংশ" শব্দটি আবার "পদ" ও "অংশ" নিয়ে গঠিত। ঔপনিবেশিক কেনিয়াতেও "পেসা" (pesa) শব্দটি প্রচলিত। বর্মী ভাষায় মুদ্রার চলতি নাম "পাইক্সান্" () হিন্দি "প্যাসা" () হতে উদ্ভূত।
আলেক্সান্দ্রে পাতো

আলেক্সান্দ্রে রোদ্রিগেস দা সিলভা (; ২ সেপ্টেম্বর ১৯৮৯; আলেক্সান্দ্রে পাতো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে মার্কিন ক্লাব অরল্যান্ডো সিটির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০০০–০১ মৌসুমে, ব্রাজিলীয় ফুটবল ক্লাব ইন্তেরনাসিওনালের যুব পর্যায়ের হয়ে খেলার মাধ্যমে পাতো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৬ সালে, ব্রাজিলীয় ক্লাব ইন্তেরনাসিওনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্তেরনাসিওনালের হয়ে দুই মৌসুমে ১০ ম্যাচে ৬টি গোল করার পর ২০০৭–০৮ মৌসুমে তিনি প্রায় ২৪ মিলিয়ন ইউরোর বিনিময়ে ইতালীয় ক্লাব এসি মিলানে যোগদান করেছেন। এসি মিলানের হয়ে তার চতুর্থ মৌসুমে তিনি মাসসিমিলিয়ানো আলেগ্রির অধীনে ২০১০–১১ সেরিয়ে আ-এর শিরোপা জয়লাভ করেছেন। এসি মিলানে ৬ মৌসুম অতিবাহিত করার পর প্রায় ১৫ মিলিয়ন ইউরোর বিনিময়ে ব্রাজিলীয় ক্লাব করিন্থিয়ান্সের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৬২ ম্যাচে ১৭টি গোল করেছেন। পরবর্তীকালে, তিনি সাও পাওলো, চেলসি, ভিয়ারিয়াল এবং থিয়েনচিন থিয়েনহাইয়ের হয়ে খেলেছেন। ২০২১ সালে, তিনি মার্কিন ক্লাব অরল্যান্ডো সিটিতে যোগদান করেছেন।
২০০৭ সালে, পাতো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০০৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২৭ ম্যাচে ১০টি গোল করেছেন।
আলেক্সান্দ্রে রোদ্রিগেস দা সিলভা ১৯৮৯ সালের ২রা সেপ্টেম্বর তারিখে ব্রাজিলের পাতো ব্রাঙ্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
পাতো ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন।
২০০৮ সালের ২৬শে মার্চ তারিখে, ১৮ বছর, ৬ মাস ও ২৪ দিন বয়সে, ডান পায়ে ফুটবল খেলায় পারদর্শী পাতো সুইডেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৫৮তম মিনিটে আক্রমণভাগের খেলোয়াড় লুইস ফাবিয়ানোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে পাতো সর্বমোট ৪ ম্যাচে ১টি গোল করেছেন।
সলংগা আন্দোলন

সলংগা আন্দোলন ভারতীয় উপমহাদেশে তৎকালীন ব্রিটিশবিরোধী একটি আন্দোলন। এই আন্দোলন দমনে ব্রিটিশ হত্যাকান্ডকে 'বাংলার জালিয়ানওলাবাগ হত্যাকান্ড' হিসাবে বিবেচনা করা হয়।
১৯২২ সালের ২৭ জানুয়ারি তরুণ নেতা মাওলানা আবদুর রশীদ তর্কবাগীশ এর নেতৃত্বে তৎকালীন পাবনা জেলার সিরাজগঞ্জ মহকুমার সলঙ্গা হাটে ব্রিটিশবিরোধী আন্দোলনের সূত্রপাত ঘটে। ঐ দিন প্রায় ১২০০ প্রতিবাদী মানুষ ব্রিটিশ পুলিশ বাহিনীর গুলিতে প্রাণ হারায়। আহত হয় ৪০০০-এরও বেশি। নিহতদের লাশের সাথে সংজ্ঞাহীন আহতদের উঠিয়ে নিয়ে ব্রিটিশ পুলিশ সিরাজগঞ্জের রহমতগঞ্জে গণকবর দেয়।
ঘটনার আগে ১৯২২ সালের জানুয়ারি মাসে বগুড়া ও পাবনা সীমান্তের ঘটনাস্থল থেকে প্রায় ২০ কিলোমিটার দূরে চান্দাইকোনায় পুলিশ স্বেচ্ছাসেবকদের সাপ্তাহিক বাজারে পণ্য বর্জন করতে বাধা দেয়। এতে জনগণ ক্ষিপ্ত হয়ে পুলিশের হাত থেকে রাইফেলটি ছিনিয়ে নিয়ে বাজারের কাছে ফুলজোর নদীতে ফেলে দেয়। এই ঘটনায় পুলিশ এলাকার কংগ্রেস কর্মী ও জনসাধারণের প্রতি প্রতিহিংসাপরায়ণ হয়ে ওঠে।
রক্তাক্ত সলংগা তদানিন্তন পাবনা জেলার সলংগা একটি বর্ধিষ্ণু ব্যবসায়িক জনপদ। সপ্তাহে ২ দিন হাট বসতো। ১৯২২ সালে ২৭ জানুয়ারি শুক্রবার ছিল বড় হাটবার। মাওলানা আবদুর রশীদ তর্কবাগীশ এর নেতৃত্বে অসহযোগ ও খেলাফত আন্দোলনের কর্মীরা হাটে নেমেছে বিলেতি পণ্য ক্রয় বিক্রয় বন্ধ করতে। আর এই স্বদেশী আন্দোলনের কর্মীদের রুখতে ছুটে আসে তদানিন্তন পাবনা জেলা ম্যাজিষ্ট্রেট জনাব আর. এন. দাস, জেলা পুলিশ সুপার ও সিরাজগঞ্জ মহকুমা প্রসাশক জনাব এস. কে. সিংহসহ ৪০ জন সশস্ত্র লাল পাগড়ীওয়ালা পুলিশের একটি দল। সলংগার গো-হাটায় ছিল বিপ্লবী স্বদেশী কর্মীদের অফিস। পুলিশ এসে তার ব্যাটিলিয়নদের নিয়ে কংগ্রেস অফিস ঘেড়াও দিয়ে গ্রেফতার করে নেতৃত্বদানকারী মাওলানা আবদুর রশীদ তর্কবাগীশকে। সঙ্গে সঙ্গে জনতার মধ্যে থেকে ম্যাজিষ্ট্রেট, পুলিশ সুপার ও মহুকুমা অফিসারকে ঘিরে জনতা তাদের প্রাণপ্রিয় নেতাকে উদ্ধারের জন্য মিছিল বের করে। জনতার ঢল ও আক্রোশ দেখে ম্যাজিষ্ট্রেট জনতাকে ছত্রভঙ্গ করতে পুলিশকে গুলি চালাতে নির্দেশ দেয়। শুরু হয়ে বুলেট-বৃষ্টি। ৪০টি রাইফেলের মধ্যে মাত্র একটি রাইফেল থেকে কোনো গুলি বের হয়নী। ঐ রাইফেলটি ছিল একজন বাঙ্গালী পুলিশের। এই পৈশাচিক হত্যাকান্ডে হতাহতের সরকারি সংখ্যা ৪৫০০ দেখানো হলেও বেসরকারি মতে ১০০০০-এরও অধিক হবে বলে জানা যায়। সলংগা হাটের হত্যাকান্ডের ঘটনা জালিয়ানওয়ালাবাগ হত্যাকাণ্ডের চেয়ে বহুগুণ ভয়ংকর নৃশংস। অথচ ভারতীয় উপমহাদেশের ইতিহাসে উপমহাদেশের স্বাধীনতা সংগ্রামের তথা শতাব্দির গুরুত্বপূর্ণ এই ঘটনা অত্যন্ত রহস্যজনকভাবে চাপা পড়ে আছে। বস্ততপক্ষে ভারতীয় উপমহাদেশে ১৯২২ সালের বৃটিশবিরোধী স্বাধীনতা সংগ্রামে সলংগা হত্যাকান্ডের ঘটনা যেমন সবচেয়ে নৃশংস পাশবিক তেমনি নিহতের সংখ্যা সর্বাধিক।
বর্তমানে, ২৭ জানুয়ারি সেসব শহীদদের স্মরণ করে "সলংগা দিবস" পালিত হয়।
থার্ড পারসন সিঙ্গুলার নাম্বার

থার্ড পারসন সিঙ্গুলার নাম্বার (বাংলা অর্থ "তৃতীয় ব্যক্তি একবচন সংখ্যা") ২০০৯ সালের ১১ ডিসেম্বর মুক্তিপ্রাপ্ত একটি বাংলাদেশী চলচ্চিত্র। ইমপ্রেস টেলিফিল্ম এর এই চলচ্চিত্রটি পরিচালনা করেছেন স্বনামধন্য নাট্যকার মোস্তফা সরয়ার ফারুকী। চলচ্চিত্রের প্রধান তিনটি চরিত্র অভিনয় করেছেন নুসরাত ইমরোজ তিশা, মোশাররফ করিম ও তপু। এছাড়াও বিভিন্ন চরিত্রে অভিনয় করেছেন আবুল হায়াত, এশা, শুভেচ্ছা, রানী সরকার সহ আরও অনেকে।
চলচ্চিত্রটি অস্কারের বিদেশী ভাষা বিভাগে প্রতিযোগিতায় মনোনয়নের জন্য বাংলাদেশ ফেডারেশন অফ ফিল্ম সোসাইটিজ ও ৮৩তম অস্কার বাংলাদেশ কমিটি নির্বাচিত করেন, তবে প্রতিযোগিতায় চূড়ান্ত মনোনয়ন লাভ করতে পারেনি। এছাড়াও কয়েকটি আন্তর্জাতিক চলচ্চিত্র উৎসবে বিভিন্ন বিভাগে প্রতিযোগিতা করে।
তার শক্তিই ছিল তার দুর্বলতা। তার দুর্বলতার মাঝেই ছিল তার শক্তির আধার। তার অতিতের গর্ভে ছিল তার ভবিষ্যতের বীজ। তার ভবিষ্যত পুরাবৃত্তি করেছিলো অতীতের স্মৃতির। তার অতীত তাকে তাড়িয়ে বেড়ায়, আর ভবিষ্যত কে নিয়ে সে আছে দ্বিধায়। সে “রুবা” (নুসরাত ইমরোজ তিশা)। সে-ই থার্ড পারসন সিঙ্গুলার।
"থার্ড পারসন সিঙ্গুলার নাম্বার" চলচ্চিত্রের সংগীত পরিচালনা করেন রেজাউল করিম লিমন। গীত রচনা করেছেন হাবিব ওয়াহিদ ও রেজাউল করিম লিমন। ছবি মুক্তির আগেই এই ছবির গানগুলোর অডিও সিডি ও ক্যাসেট "ফাহিম মিউজিক" এর ব্যানারে বাজারে ছাড়া হয়। "দ্বিধা" গানটি অসাধারণ জনপ্রিয়তা লাভ করে। এই ছবির গানের কণ্ঠশিল্পীরা হলেন হাবিব ওয়াহিদ, ন্যান্সি, প্রিন্স মাহমুদ, লিমন, তাহসান, মিথিলা, সুমি, অনিলা ও তপু।
! ট্র্যাক !! গান !! কণ্ঠশিল্পী !! নোট
থার্ড পারসন সিঙ্গুলার নাম্বার ছবির ভিসিডি ও ডিভিডি বাজারজাত করেছে "ফাহিম মিউজিক"। ছবির শেষে জুড়ে দেয়া হয়েছে ১৩ মিনিটের OK, Cut নামে একটি বিশেষ ফিচার, তাতে রয়েছে দর্শক-প্রদর্শকদের সাথে ছবির বিভিন্ন বিষয় নিয়ে কথোপকথন।
সরকারি তিতুমীর কলেজ

সরকারি তিতুমীর কলেজ বাংলাদেশের ঢাকা শহরে অবস্থিত একটি শিক্ষাপ্রতিষ্ঠান। এই কলেজটি ১৯৬৮ সালে প্রতিষ্ঠিত হয়। সে সময় কলেজটি জিন্নাহ কলেজ নামে পরিচিত ছিল। ১৯৭১ সালে বাংলাদেশ স্বাধীন হওয়ার পর কলেজটির নাম পরিবর্তন করে তিতুমীর কলেজ রাখা হয়। কলেজটি ঢাকা শহরের বনানী থানার অন্তর্ভুক্ত মহাখালী এলাকায় অবস্থিত। যার আয়তন ১১ একর।
বর্তমানে এই কলেজে তিনটি অনুষদে (কলা ও সামাজিক বিজ্ঞান অনুষদ, বিজ্ঞান অনুষদ, ব্যবসায় শিক্ষা অনুষদ) মোট ২২ টি বিভাগে স্নাতক সম্মান এবং স্নাতকোত্তর শ্রেণির শিক্ষা কার্যক্রম চালু রয়েছে।
'জিন্নাহ কলেজ' নামে ১৯৬৮ সালে সরকারি তিতুমীর কলেজ প্রথম প্রতিষ্ঠিত হয়েছিল। তৎকালীন পূর্ব পাকিস্তানের গভর্নর মোনায়েম খান সাবেক জগন্নাথ কলেজের (বর্তমান- জগন্নাথ বিশ্ববিদ্যালয়) ছাত্র আন্দোলন নির্মূল করার জন্য মহাখালীতে অবস্থিত ডিআইটি খাদ্যগুদাম হিসেবে পরিচিত ভবনে জগন্নাথ কলেজের ডিগ্রি শাখা স্থানান্তর করেন এবং এর নামকরণ করা হয় জিন্নাহ কলেজ। ১৯৬৮ সালে প্রতিষ্ঠার সময় কলেজটি ডিগ্রি কলেজ হিসাবে শুরু করলেও ১৯৭০ সালে উচ্চ মাধ্যমিক শ্রেণিতেও ক্লাস নেওয়া শুরু হয়। অবশ্য পরে সেটি বন্ধ করে দেওয়া হয়। ১৯৭১ সালের ১ মার্চ পাকিস্তানের সামরিক জান্তা ইয়াহিয়া খান রেডিও-টেলিভিশনে এক ভাষণে জাতীয় পরিষদ স্থগিত ঘোষণা করার সঙ্গে সঙ্গে জিন্নাহ কলেজ শাখার ছাত্র সংসদের প্রথম সহ-সভাপতি (ভিপি) সিরাজউদ্দৌলার নেতৃত্বে টিপু মুনশি ও শাহাবুদ্দিনসহ তৎকালীন কতিপয় ছাত্রনেতা প্রতিক্রিয়া হিসেবে জিন্নাহ্ কলেজের সাইনবোর্ড ভেঙে ফেলেন। তখন আনিসুজ্জামান খোকন (জিন্নাহ কলেজের ছাত্র সংসদের সাধারণ সম্পাদক) জিন্নাহ কলেজের নাম 'তিতুমীর কলেজ' প্রস্তাব করেন। ২ মার্চ ছাত্রলীগের কর্মীরা মিছিল করে ঢাকা বিশ্ববিদ্যালয়ের ঐতিহাসিক বটতলায় জড়ো হলে সেখানে তৎকালীন ডাকসু ভিপি আ স ম আবদুর রবের মধ্যস্থতায় জিন্নাহ্ কলেজের নাম 'তিতুমীর কলেজ' হিসেবে চূড়ান্ত হয়। ঐ রাতেই 'তিতুমীর কলেজ' নামকরণের সাইনবোর্ড লেখা হয় এবং দেয়ালে টাঙিয়ে দেয়া হয়। এলাকার কিছু যুবক "তিতুমীর"নামকরণের ব্যাপারে সার্বিক সহযোগিতা করেন। 
২০১৭ সালে এই কলেজ কে ঢাকা বিশ্ববিদ্যালয়ের অধিভুক্ত করা হয়। এরপর ২০২৫ সালের জানুয়ারিতে এই অধিভুক্ত বাতিল করা হয়।
সরকারি তিতুমীর কলেজে শুরুর দিকে উচ্চ মাধ্যমিক পর্যন্ত চালু থাকলেও পরবর্তীতে উচ্চ শিক্ষার কথা বিবেচনা করে এবং চাহিদা অনুসারে এখন শুধু স্নাতক ও স্নাতকোত্তর শ্রেণিসমূহ চালু রয়েছে। জাতীয় বিশ্ববিদ্যালয়ের প্রায় সকল বিভাগ এই কলেজে চালু ছিল। এরপর ঢাকা বিশ্ববিদ্যালয়ের অধিভুক্ত থাকার সময়ও আগের বিভাগগুলোর সকল কার্যক্রম চালু ছিল। বর্তমানে এখানে যেসকল বিভাগ চালু রয়েছে:
প্রতিটি বিভাগের রয়েছে নিজস্ব গ্রন্থাগার বা সেমিনার। কলেজটিতে একটি কেন্দ্রীয় গ্রন্থাগার রয়েছে। যেখানে ২০,০০০ এর অধিক বই সংগ্রহে রয়েছে।
কলেজটির ছাত্র-ছাত্রীর জন্য ৫টি আবাসিক হল রয়েছে; এগুলো হলো:
ছাত্র-ছাত্রীদের যাতায়াতের জন্য রয়েছে ৯টি বাস।
১৮ নভেম্বর ২০২৪ তারিখে, সরকারি তিতুমীর কলেজের শিক্ষার্থীরা প্রতিষ্ঠানটিকে বিশ্ববিদ্যালয়ে উন্নীত করার দাবিতে মহাখালী রেল লাইন এবং আশেপাশের সড়ক অবরোধ করে। বিক্ষোভের ফলে ঢাকায় তীব্র যানজটের সৃষ্টি হয়, যার ফলে যাত্রীরা যানবাহন ছেড়ে হেঁটে গন্তব্যে যেতে বাধ্য হন। বিক্ষোভ চলাকালে ঢাকার সঙ্গে সারাদেশের রেল যোগাযোগও বন্ধ হয়ে যায়। অবরোধ চলাকালে শিক্ষার্থীরা আন্তঃনগর ট্রেন উপকুল এক্সপ্রেস ও পারাবত এক্সপ্রেসে ইট-পাথর ছুড়ে যার কারণে জানালার কাঁচ ভেঙে বেশ কয়েকজন যাত্রী আহত হন। হামলায় কয়েকজন শিশুও আহত হয়েছিল।
ফরিদপুর মেডিকেল কলেজ

ফরিদপুর মেডিকেল কলেজ ১৯৯২ সালে প্রতিষ্ঠিত বাংলাদেশের ফরিদপুর শহরে অবস্থিত একটি সরকারি মেডিকেল কলেজ। এটি ঢাকা বিশ্ববিদ্যালয়ের অধিভুক্ত একটি কলেজ। এখানে ৫ বছর মেয়াদি এমবিবিএস কোর্সে বর্তমানে ২০০টি আসন রয়েছে।
১৫ জুন ২০১৭ সালে ফরিদপুর মেডিকেল কলেজের সকল কার্যক্রম নতুন এবং স্থায়ী ক্যাম্পাসে শুরু হয়। নতুন ক্যাম্পাসটি পশ্চিম খাবাসপুর, বরিশাল রোডে অবস্থিত। কলেজটির সাথে ৫০০ শয্যার ফরিদপুর মেডিকেল কলেজ হাসপাতাল রয়েছে।
১৯৭৮-৭৯ সালের দিকে বাংলাদেশ সরকার চিকিৎসা শিক্ষাকে উন্নত করার জন্য কয়েকটি মেডিকেল কলেজ তৈরির পরিকল্পনা করে। তার মধ্যে ফরিদপুর মেডিকেল কলেজ তখন প্রস্তাবনায় ছিল। কিছুদিন পরে প্রস্তাবনা বাতিল করা হয় এবং ১৯৮০-৮১ এর দিকে কার্যক্রম শুরু করার আগেই ছাত্র-ছাত্রীদের তৎকালীন চালু ৮টি মেডিকেল কলেজে স্থানন্তর করা হয়।
দেশের স্বল্প কয়েকটি মেডিকেল কলেজ থেকে চাপ কমানোর জন্য এবং পরিপূর্ণ চিকিৎসা শিক্ষা নিশ্চিত করার জন্য ১৯৯২-৯৩ এর দিকে সরকার নতুন কয়েকটি মেডিকেল কলেজ তৈরির প্রয়োজনীয়তা অনুভব করে। সরকার ফরিদপুর, দিনাজপুর, বগুড়া, খুলনা, ও কুমিল্লায় নতুন ৫ টি মেডিকেল কলেজ তৈরির প্রতিশ্রুতি দেয়।
সেই প্রস্তাবনায় ফরিদপুর মেডিকেল কলেজ প্রতিষ্ঠিত হয়। প্রথমে হাসপাতালের একটি অংশে কার্যক্রম শুরু হয় এবং কিছুদিনের মধ্যেই “মেডিকেল অ্যাসিস্ট্যান্ট ট্রেইনিং স্কুল” (ম্যাটস) এর ভবনে কার্যক্রম স্থানান্তরিত করা হয়। ১৫ জুন ২০১৭ সালে মেডিকেল কলেজের সকল কার্যক্রম নতুন এবং স্থায়ী ক্যাম্পাসে স্থানান্তর করা হয়। বর্তমানে নতুন স্থায়ী ক্যাম্পাসে কলেজ কার্যক্রম চলছে।
এপ্রিল ২০২১ সালে, সরকার ‘ফরিদপুর মেডিকেল কলেজ’ ও ‘ফরিদপুর মেডিকেল কলেজ হাসপাতাল’ এর নাম পরিবর্তন করে ‘বঙ্গবন্ধু শেখ মুজিব মেডিকেল কলেজ, ফরিদপুর’ এবং ‘বঙ্গবন্ধু শেখ মুজিব মেডিকেল কলেজ হাসপাতাল, ফরিদপুর’ নামকরণ করে প্রজ্ঞাপন জারি করে। রাষ্ট্রপতির আদেশক্রমে প্রজ্ঞাপনে স্বাক্ষর করেন স্বাস্থ্য শিক্ষা ও পরিবার কল্যাণ বিভাগের সচিব মো. আলী নুর।
২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "ফরিদপুর মেডিকেল কলেজ" হয়।
ফরিদপুর মেডিকেল কলেজ হাসপাতাল ৫০০ শয্যা বিশিষ্ট। দুইটি ভিন্ন ভিন্ন ভবনে হাসপাতালের কার্যক্রম পরিচালনা করা হয়। পূর্বে ফরিদপুর মেডিকেল কলেজ হাসপাতাল ২৫০ শয্যা ছিল, ২০১৩ সালে ৭ তলা একটি ভবনে অত্যাধুনিক প্রযুক্তি সহ আরও ২৫০ শয্যা সেট মোট ৫০০ শয্যা বিশিষ্ট হাসপাতাল উদ্ভোধন করা হয়।
আবাসন ব্যবস্থায় ফরিদপুর মেডিকেল কলেজ স্বয়ংসম্পূর্ণ। ছেলেদের জন্য একাডেমিক ভবন থেকে অদূরে একটি ছাত্রাবাস রয়েছে যা ৬ তলা বিশিষ্ট। মেয়েদের জন্য হাসপাতাল সংলগ্ন স্থায়ী ক্যাম্পাসের পাশে দুটি মহিলা ছাত্রাবাস করা হয়েছে। ইন্টার্নী ছাত্রাবাসের সকল কাজ সম্পন্ন হয়েছে। এছাড়া, ছাত্রদের নামাজ পড়ার জন্য রয়েছে একটি মসজিদ যা "মেডিকেল কলেজ জামে মসজিদ" নামে পরিচিত । 
এই কলেজে বর্তমানে ৬টি ক্লাব ও সংগঠন রয়েছে ।উল্লেখযোগ্য ক্লাবগুলো হলো-
সিলেট এম.এ.জি. ওসমানী মেডিকেল কলেজ

এম.এ.জি. ওসমানী মেডিকেল কলেজ বাংলাদেশের বিভাগীয় শহর সিলেটে অবস্থিত একটি সরকারি মেডিকেল কলেজ। প্রতিষ্ঠানটি ১৯৬২ সালে প্রতিষ্ঠিত হয়। বর্তমানে এটি দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১৯৬২ সাল থেকে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এম. বি. বি. এস. শিক্ষাক্রম চালু রয়েছে; যাতে প্রতিবছর ২৫০ জন শিক্ষার্থীকে ভর্তি করা হয়ে থাকে এবং ২০১২ সাল থেকে ৫ বছর মেয়াদী বি. ডি. এস. ডেন্টাল ডিগ্রি চালু রয়েছে যেখানে প্রতিবছর প্রায় ৫২ জন শিক্ষার্থী ভর্তি করা হয়। মূল কার্যক্রমের পাশাপাশি নার্সদের প্রশিক্ষণের কার্যক্রম পরিচালিত হয়।
এই কলেজটি সিলেট শহরের উত্তর-পূর্ব দিকের কাজলশাহ নামক এলাকায় অবস্থিত।
১৯৪৮ সালে সিলেট নগরীর চৌহাট্টায় সিলেট মেডিকেল স্কুল প্রতিষ্ঠা করা হয়। এরপর স্কুলটিকে কলেজে রূপান্তরের দাবীতে আন্দোলন হলে ১৯৬২ সালে পাকিস্তান সরকারের আমলে এটিকে "সিলেট মেডিকেল কলেজ" নামে কলেজ পর্যায়ে উন্নীত করা হয়। ১৯৬৮-৬৯ সালে কলেজ ক্যাম্পাস সম্প্রসারণ করা হয়। ১৯৭১-৭২ সাল থেকে ক্যাম্পাসটি কাজলশাহ এলাকায় অবস্থিত। স্বাধীনতা লাভের পর, ১৯৮৬ সালে তৎকালীন সরকার বাংলাদেশের মুক্তিযুদ্ধের সর্বাধিনায়ক জেনারেল মুহাম্মদ আতাউল গণি ওসমানীর নামানুসারে কলেজটির নাম পরিবর্তন করে “সিলেট এম.এ.জি. ওসমানী মেডিকেল কলেজ” রাখে, যা সংক্ষেপে "সিওমেক" নামেও পরিচিত।
কলেজ এবং হাসপাতাল ২০৬,৩৫৫ বর্গ মিটার এলাকা জুড়ে অবস্থিত এবং পুরাতন ও নতুন অঞ্চলে বিভক্ত। নতুন অঞ্চলে অবস্থিত কলেজটি ১৯১,৯৭৭ বর্গ মিটার এলাকা জুড়ে আছে। মূল ক্যাম্পাসে ছাত্র-ছাত্রী নিবাসের সাথে বিশাল খেলার মাঠ রয়েছে।
ছাত্রদের জন্য পাঁচটি এবং ছাত্রীদের জন্য চারটি শিক্ষার্থী নিবাস রয়েছে।
এছাড়াও সাম্প্রতিক সময়ে রেসিডেন্সি প্রোগ্রাম পরিচালিত হচ্ছে।
বিএসএমএমইউ, বিসিপিএস এর অধীনে এই উচ্চতর কোর্সগুলো পরিচালিত হচ্ছে।
কলেজ ভবন কমপ্লেক্সের দ্বিতীয় তলায় গ্রন্থাগার অবস্থিত। ১৪০ জন ধারণ ক্ষমতা বিশিষ্ট এই গ্রন্থাগারটি প্রতি কর্মদিবসে সকাল ৮টা থেকে রাত ১০টা পর্যন্ত সচল থাকে। স্নাতকোত্তর শিক্ষার্থীদের জন্য পৃথক গ্রন্থাগারের ব্যবস্থা রয়েছে। গ্রন্থাগারটিতে বিভিন্ন বিষয়ে পঁচিশ হাজারের বেশি বই রয়েছে। পাশাপাশি নির্দিষ্ট বিষয়ে ক্ষুদে গ্রন্থাগার রয়েছে। এছাড়া সিলেট জাতীয় গ্রন্থাগার ও ঢাকায় জাতীয় মেডিকেল গ্রন্থাগার ব্যবহারের ব্যবস্থা রয়েছে।
প্রজেক্টর, জেরক্স প্রজেক্টর, প্রজেক্টর স্ক্রিন, এপিডায়াস্কোপ, ল্যাপটপ, সাউন্ড সিস্টেম, শীতাতপ নিয়ন্ত্রণ, ডিজিটাল মার্কার, মাইক্রোফোন বিশিষ্ট তিনটি লেকচার গ্যালারী রয়েছে।
লাইব্রেরীর পাশেই রয়েছে উচ্চগতির ইন্টারনেট সংযোগ বিশিষ্ট আইটি কর্নার।
প্রত্যেকটি অনুষদের জন্য একটি বা দুটি করে মোট ২৬টি বিশেষায়িত কক্ষ রয়েছে।
১ টি- এনাটমির জন্য
১৩ টি:
এছাড়া বাংলাদেশ মেডিকেল রিসার্চ কাউন্সিলের একটি আঞ্চলিক সেল রয়েছে।
ব্লেজ পাস্কাল

ব্লেজ পাস্কাল (; জুন ১৯, ১৬২৩-আগস্ট ১৬৬২) একজন ফরাসি গণিতবিদ, পদার্থবিদ, উদ্ভাবক, লেখক এবং ক্যাথলিক দার্শনিক। তিনি একজন বিস্ময় বালক ছিলেন। তিনি তার ট্যাক্স কালেক্টর বাবার কাছে শিক্ষা লাভ করেছিলেন। পাস্কালের জীবনের শুরুর দিকের কাজ ছিল প্রকৃতি ও ব্যবহারিক বিজ্ঞানের উপর, যেখানে প্রবাহী পদার্থের সম্পর্কিত তার বিশেষ গুরুত্বপূর্ণ অবদান ছিল। তিনি প্রথম "চাপ" এবং "শূন্য অবস্থা" ধারণা স্পষ্ট করেন। পাস্কাল বৈজ্ঞানিক পদ্ধতির পক্ষে লিখতেন।
১৬৪২ সালে কিশোর অবস্থায় তিনি গণনাকারী যন্ত্র উদ্ভাবনে অগ্রনী ভূমিকা পালন করেন। তিন বছর প্রচেষ্টা এবং ৫০টি মডেল তৈরির পর তিনি যান্ত্রিক গণনাকারী যন্ত্র আবিষ্কার করেন। পরের দশ বছরে তিনি এমন বিশটি যন্ত্র উদ্ভাবন করেন। তিনি সারা বিশ্বের প্রথম শ্রেনীর গণিতবিদদের মধ্যে একজন ছিলেন। গবেষণার দুটি প্রধান বিষয় উদ্ভাবনে তিনি বিশেষ অবদান রাখেন। মাত্র ১৬ বছর বয়সে তিনি অভিক্ষেপ জ্যামিতির উপর একটি তাৎপর্যপূর্ন নিবন্ধ লিখেন, পরে তা সম্ভব্যতার তত্ত্বের সাথে সুসঙ্গত হয় যা আধুনিক অর্থনীতি এবং সমাজ বিজ্ঞানকে প্রভাবিত করেছে। 
Jansenism অপবাদের কারণে, ১৬৪৬ সালে ব্লেজ পাস্কাল এবং তার বোন জাকুলিন ক্যাথলিক ধর্মীয় আন্দোলনে যুক্ত হয়েছিলেন। ১৬৫১ সালে তার পিতা মারা যান। ১৬৫৪ সালের শেষের দিকে তিনি রহস্যময় কিছু অভিজ্ঞতার সম্মুখীন হন। তাই তার বৈজ্ঞানিক কর্মযজ্ঞ বন্ধ করে শুরু করেন জীবনের দ্বিতীয় অধ্যায়, যেখানে নিজেকে নিয়োজিত করেন দর্শন ও ধর্মতত্ত্বে। এই সময় তিনি পাটিগণিতিক ত্রিভুজের উপর একটি গুরুত্বপূর্ণ নিবন্ধ লেখেন। ১৬৫৮ ও ১৬৫৯ সালের মধ্যে তিনি বৃত্ত নিয়ে লেখেন এবং বিভিন্ন কঠিন বস্তুর আয়তন নির্ণয়ে তার প্রয়োগ আলোচনা করেন।
পাস্কাল ভগ্ন স্বাস্থ্যের অধিকারী ছিলেন এবং তার ৩৯তম জন্মদিনের পরের মাসেই তিনি মৃত্যুবরণ করেন। 
<includeonly>আপনি বর্তমানে লগ ইন করেননি। এই পৃষ্ঠার সম্পাদনার ইতিহাসে আপনার আইপি অ্যাড্রেস সার্বজনীনভাবে সংরক্ষিত হবে। যদি আপনি একটি অ্যাকাউন্ট তৈরি করেন,আপনি আপনার আইপি অ্যাড্রেসকে গোপন রাখতে পারবেন ও অন্যান্য অনেক কিছু সুবিধা পাবেন। আপনার আইপিতে পাঠানো বার্তা আপনার আলাপ পাতায় আপনি দেখতে পারেন। 
দয়া করে আপনার পরীক্ষামূলক সম্পাদনা সংরক্ষণ করবেন না। আপনি যদি কোন পরীক্ষানিরীক্ষা করতে চান, খেলাঘর</includeonly>
বাতাসি পাখি

বাতাসি (Swift) একদল ছোট অাকৃতির আকাশচারী পাখি। দৈহিক গড়নের দিক থেকে আবাবিলদের সাথে এদের অসম্ভব সাদৃশ্য থাকলেও প্রকৃতপক্ষে এরা দু'টি ভিন্ন দলের পাখি। সকল বাতাসি Apodiformes (অ্যাপোডিফর্মিস) বর্গের অন্তর্গত Apodidae (অ্যাপোডিডি) গোত্রের অন্তর্ভুক্ত। এদের দেহ কাল অথবা ছাই বর্ণের পালক দিয়ে আবৃত। পালকে সাদা বা ধূসর ছাপ দেখা যায়। আকারে ছোট। গোত্রীয় বৈশিষ্ট্য অনুযায়ী এদের পা ক্ষুদ্র। সরু, পশ্চাদমুখী ডানা এদেরকে দ্রুত উড়তে সাহায্য করে।
বাতাসির বিভিন্ন প্রজাতিকে প্রাচ্য এবং অস্ট্রেলিয়াতে দেখা যায়। বাংলাদেশে মোট ৭ প্রজাতির স্থায়ী এবং ১ প্রজাতির পরিযায়ী বাতাসি আছে।
দৈহিক আকৃতির কারণে এরা অত্যন্ত দ্রুত উড়তে সক্ষম।প্রায় সারাদিনই এরা উড়াউড়ি করে। উড়ন্ত অবস্থাতেই এরা খাদ্য সংগ্রহ করে থাকে। এদের খাদ্য তালিকায় আছে বিভিন্ন কীট-পতঙ্গ যেমন, উই পোকা, জাবপোকা, বোলতা, মৌমাছি, উড়ুক্বু পিঁপড়া ইত্যাদি।
সাধারণত, রাতের বেলায় এরা বাসায় ঘুমিয়ে কাটায়। তবে কোন কোন প্রজাতির বাতাসি প্রজননকালে রাতেও উড়ে বেড়ায়।
মুখ-নিঃসৃত আঠালো লালা এদের বাসা নির্মাণের প্রধান উপাদান। এর মাধ্যমে এরা বাসার উপকরণ জোড়া লাগায়,গাছের সাথে বাসা সংযুক্ত রাখে।তবে প্রজাতিভেদে নির্মাণ কৌশলে ভিন্নতা দেখা যায়।
স্ত্রী ও পুরুষ পাখি একত্রে বাসা তৈরি করে, ডিমে তা দেয় এবং বাচ্চাদের লালনপালন করে থাকে।
FAMILY: Apodidae
মিডিয়াবুন্টু

মিডিয়াবুন্টু ডেবিয়ান প্যাকেজের একটি রিপোজিটরী যা আইনগত বিশেষ কিছু কারণে উবুন্টু ডিস্টিবিউশনের সাথে যুক্ত করা সম্ভব নয়। এছাড়া কপিরাইট, লাইসেন্স অথবা পার্টনারের চুক্তির নীতি অথবা বিভিন্ন জিওগ্রাফিকাল অবস্থানের বিশেষ আইন, রীতিনীতির কারণেও রয়েছে যেমন:
এই সকল বিশেষ রীতিনীতির ফলে অনেক ফ্রি এবং ফ্রি-নয় এমন সফটওয়্যার ব্যবহারে বিশেষ সমস্যা সৃষ্টি হতে পারে। মিডিয়াবুন্টু প্যাকাজে এমন ধরনের বেশ কিছু সফটওয়্যার সংকলন ও বিতরণ করা হয়। ব্যবহারকারী অথবা বিশেষ এলাকায় মিডিয়াবুন্টু থেকে ডাউনলোড, ব্যবহার ও বিতরণ অনৈতিক বলে মনে হতে পারে।
মিডিয়াবুন্টুর কিছু সফটওয়্যার হল: অ্যাক্রোবেট রীডার, ফ্রি নয় এমন কোডেক, গুগল আর্থ, রিয়েল প্লেয়ার।
জাতীয়তাবাদী কংগ্রেস পার্টি

জাতীয়তাবাদী কংগ্রেস পার্টি (এনসিপি) () ভারতের মহারাষ্ট্র রাজ্যের একটি আঞ্চলিক রাজনৈতিক দল।
১৯৯৯ সালের ২০ মে শরদ পওয়ার, পি এ সাংমা ও তারিক আনোয়ার ভারতীয় জাতীয় কংগ্রেস থেকে বহিষ্কৃত হন। কংগ্রেস-সভানেত্রী সনিয়া গান্ধী বিদেশি বংশোদ্ভূত হওয়ায় তারা তার বিরোধিতা করেছিলেন। পরে ২৫ মে তারা জাতীয়তাবাদী কংগ্রেস পার্টি গঠন করেন। গঠনের সময় মহারাষ্ট্রের ভারতীয় কংগ্রেস (সমাজতন্ত্রী) দলটি এনসিপি-এর সঙ্গে মিশে যায়।
এনসিপি-এর নির্বাচনী প্রতীক একটি ঘড়ি যার কাঁটাদুটি দশটা দশ (১০:১০)-এর ঘরে স্থির হয়ে রয়েছে।
এক এক রাজ্যে এক এক দলের সঙ্গে এনসিপি জোট করে রয়েছে। কেন্দ্রীয় সরকারে এনসিপি কংগ্রেস নেতৃত্বাধীন সংযুক্ত প্রগতিশীল জোট বা ইউপিএ-এর সঙ্গী। আবার কেরলে এই দল সিপিআই(এম) নেতৃত্বাধীন বাম গণতান্ত্রিক জোট এবং নাগাল্যান্ডে ভারতীয় জনতা পার্টির সঙ্গে জোটবদ্ধ। ভারতে ১৮টি রাজ্যে এই দলের অস্তিত্ব রয়েছে।
শাহ পরান

শাহ পরান ছিলেন ১৪শ শতাব্দীর একজন সিলেট অঞ্চলের সুফি সাধক। তিনি শাহজালালের বোনের ছেলে। ১৩০৩ সালে শাহজালালের সিলেট বিজয়ের সময়ে তিনি শামিল ছিলেন।
তার জন্ম ইয়েমেনের হাদ্রামাউত অঞ্চলে এবং তিনি ছিলেন শাহজালালের ৩৬০ আউলিয়ার মধ্যে অন্যতম। তিনি তার মামা শাহজালালের সাথে ভারতবর্ষে আসেন। সেখান থেকে তিনি সিলেট শহরে আসেন। তার মাজারও সিলেট জেলায় অবস্থিত।
শাহ পরাণের পূর্ব পুরুষগণ মুলত বোখারা শহরের অধিবাসী ছিলেন। তার উধ্বতন ৪র্থ পুরুষ শাহ জামাল উদ্দিন, বোখারা হতে ধর্ম প্রচারের জন্য প্রথমে সমরখন্দ ও পরে তুর্কিস্থান এ এসে বসবাস করেন। বংশ সূত্রে শাহ পরানের পিতা মোহাম্মদ ও একজন খ্যাতনামা ধার্মিক ব্যক্তিত্ব হিসেবে পরিচিত ছিলেন। সে হিসেবে শাহ পরাণ হচ্ছেন শাহ জালালের ভাগ্নে। শাহ পরাণের বয়স যখন ১১ বৎসর তখন তিনি তাঁর পিতাকে হারান। পরবর্তিকালে তার আত্মীয় প্রখ্যাত দরবেশ সৈয়দ আহমদ কবিরের কাছে তিনি ধর্ম শিক্ষায় দীক্ষিত হন। সেখান থেকে তিনি আধ্যাত্মিক দীক্ষা লাভে নেশাপুরের বিখ্যাত দরবেশ পাগলা আমীনের স্মরণাপন্ন হয়ে আধ্যাত্মিক শিক্ষায় দীক্ষিত হন। শাহ জালাল যখন বাংলাদেশের উদ্দেশ্যে যাত্রার উদ্যোগ নেন। এ সময় তিনি (শাহ পরান) খবর পেয়ে মামার সাহচার্য লাভের আশায় হিন্দুস্থানে এসে মামার সঙ্গী হন। সিলেট বিজয়ের পর শাহ জালালের আদেশে তিনি ইসলাম প্রচারের কাজে নিজেকে নিয়োজিত করেন। শাহ পরাণ সিলেটের নবীগঞ্জ, হবিগঞ্জ সহ বিভিন্ন স্থানে ইসলাম প্রচার করেন। পরবর্তিকালে অলৌকিক ঘটনা প্রকাশ হলে শাহ জালালের নির্দেশে তিনি (শাহ পরান) সিলেট শহর হতে ছয় মাইল দূরবর্তি দক্ষিণ কাছ পরগণাস্থিত খাদিম পাড়া বর্তমান নাম খাদিম নগর এলাকায় এসে ধর্ম প্রচারের উদ্দেশ্যে বসতি স্থাপন করেন এবং এখানেই জীবনের শেষ সময় পর্যন্ত ইসলাম প্রচার করে বর্তমান মাজার টিলায় চির নিদ্রায় শায়িত হন।
বাণভট্ট

বাণভট্ট ছিলেন খ্রিষ্টাব্দ সপ্তম শতাব্দীর ভারতীয় সংস্কৃত পণ্ডিত। তিনি বাণ নামে সমধিক পরিচিত ছিলেন। তিনি ছিলেন উত্তর ভারতীয় রাজা হর্ষবর্ধনের (৬০৬-৬৪৭ খ্রি.) "অস্থান কবি" (সভাকবি)। বাণ হর্ষবর্ধনের জীবনী "হর্ষচরিত" ও বিশ্বের অন্যতম প্রাচীন উপন্যাস "কাদম্বরী" রচনা করেছিলেন।
বাণভট্ট প্রাচীন কান্যকুব্জ্য বা কনৌজ অঞ্চলের প্রীতিকূট গ্রামে বাৎস্যায়ন গোত্রীয় এক মগ ব্রাহ্মণ পরিবারে জন্মগ্রহণ করেন। তার পিতা ও মাতার নাম যথাক্রমে চিত্রভানু ও রাজদেবী। শৈশবেই তাঁর মাতার মৃত্যু হয় এবং মাত্র চোদ্দো বছর বয়সে তাঁর পিতারও মৃত্যু ঘটে। বানণভট্ট ভারচু নামক একজন গুরুর কাছে শিক্ষা লাভ করেন। যৌবনকালে বানভট্ট তাঁর বৈমাত্রেয় ভ্রাতাদের সহিত বহু স্থানে পরিভ্রমণ করেন।
সংস্কৃতে একটি প্রবাদ আছে: "কাদম্বরী রসজ্ঞানাং আহারোপি ন রোচতে।" অর্থাৎ, "হে কাদম্বরী, সুরা ঢাললে, মানুষের আর ক্ষুধা থাকে না।" এই প্রবাদটি বাণের রচনা।